Ćuprije u Rogatici
U 16. vijeku je rogatička čaršija bila koncentrisana u jednoj ulici sa dućanima, i to po jedan, dva ili čak i više njih pod jednim krovom. Neke od ovih objekata je izgradio poznati legat Husein-beg Arnautović. Čaršiju na desnoj i mahale na lijevoj obali Rakitnice su već tada spajale dvije kamene ćuprijeː Kanarska ćuprija i Donja ćuprija. I Kanarsku i Donju ćupriju srušile su njemačke okupacione trupe kada su se savim povukle iz ovog područja marta 1945. Na mjestu stare Kanarske ćuprije je napravljena nova, i u zadnje vrijeme je zatvorena za saobraćaj motornih vozila zbog loše ispitane nosivosti.